响廿世紀尾段，桌上rpg曾經相當盛行，但打後到咗90年代中，隨住電子rpg同集換式咭遊戲帶嚟競爭，桌上rpg嘅人氣就開始走下坡。不過有遊戲設計界人士指，桌上rpg依然對遊戲界造成咗深遠影響，好似廿一世紀初仲好流行嘅奇幻電子rpg同埋《魔法風雲會》等嘅奇幻tcg都被指係深受《龍與地下城》影響。